## Opis

Glavni delovni prostor je običajno organiziran z izbirnikom pogleda na levi in pogledom podatkov na desni.

Kot običajno boste na vrhu našli tudi menijsko vrstico in orodno vrstico, na dnu pa vrstico stanja.

Ker sta izbirnik pogleda in okence za skripte okna, ju je mogoče premakniti na drugo obrobo, lebdeti ali skriti. Če želite prikazati skrito sidrišče za okna, uporabite menijski vnos Nastavitve Sidrišča.

## Izbirnik pogleda

Izbirnik pogleda vam omogoča, da med trenutno navedenimi pogledi izberete pogled podatkov, ki ga želite prikazati.

Pogledi so razvrščeni v kategorije za lažje iskanje: privzeto urejevalniki, pogledi, izvajanje in poročila:

- Urejevalniki vsebuje urejevalnike, ki jih potrebujete za definiranje in načrtovanje vašega projekta.

- Pogledi vsebujejo poglede, ki se uporabljajo za pregled vašega projekta.

- Izvedba vsebuje poglede, ki so še posebej uporabni med izvajanjem vašega projekta.

- Poročila vsebujejo poglede za ustvarjanje poročil.

Poglede je mogoče tudi premikati znotraj kategorij ali med njimi ali jih dodati ali odstraniti iz izbirnika pogledov.

## Izbirnik časovnega plana

Izbirnik časovnega plana vam omogoča, da izberete plan, iz katerega bodo prikazane vrednosti vseh pogledov (⪚ Ganttov pogled). Naloge, ki niso bile načrtovane v izbranem urniku, običajno niso prikazane v nobenem pogledu. (Seveda so prikazane v urejevalnikih.)

## Vrstica stanja

Vrstica stanja prikazuje sporočila in informacije o napredku. Predvsem je trenutno izbrani časovni plan prikazan na desni strani vrstice stanja. Upoštevajte, da večina pogledov v kategoriji Pogledi prikazuje informacije glede na izbrani plan, tako da če projekt ni načrtovan (Ni razporejen), bo večina pogledov praznih.